Julkishallinnon tehtävä on tutkijatohtorin mukaan olla neutraali.

Itä-Suomen yliopiston tutkija, hallintotieteiden tohtori Matti Muukkonen tyrmää vihreiden puheenjohtaja, sisäministeri Maria Ohisalon ajatukset muslimihuivin yhdistämisestä poliisiunivormuun. Ohisalo kertoi Helsingin Sanomille antamassaan haastattelussa sisäministeriön poliisi­osaston selvittävän parhaillaan sitä, miten muslimihuivin voisi yhdistää poliisin virka-asuun.

– Uskomatonta, miten kaikki haluavat sotkea uskontoa julkishallinnon toimintaan (vrt. #joulukirkkogate). Ei, se ei kuulu julkishallintoon. Julkishallinnon tehtävä on olla neutraali, Muukkonen sanoo yhteisöpalvelu Twitterissä.

Ohisalon mukaan on tärkeää, että poliisissa olisi enemmän vähemmistöjen edustajia, kuten muslimeja ja ruotsinkielisiä. Hän kertoo tavanneensa nuoria musliminaisia, jotka haluaisivat poliisiksi mutta huivin olevan mahdollinen este.

Muukkonen ei koe ajatusta musliminaisista poliiseina häiritseväksi.

– Ei häiritse, ei häiritse yhtään, mutta poliisilla on virka-asu. Sama kaikille.

Nimenomaan. Uskomatonta miten kaikki haluavat sotkea uskontoa julkishallinnon toimintaan (vrt. #joulukirkkogate). Ei, se ei kuulu julkishallintoon. Julkishallinnon tehtävä on olla neutraali. — Matti Muukkonen (@MattiMuukkonen) December 8, 2019